آذربایجانین خاریجی ایشلر باخانی جیحون بایراموو، اولوسلارآراسی حقوق پرنسیپلری، خصوصاً اگمنلیک، تورپاق بوتؤولویو و سرحدلرین توخونولمازلیغینا سایغی اساسیندا ارمنیستانلا ایلیشکیلری نورماللاشدیرماغا حاضیر اولدوقلارینی بیلدیردی.
بایراموو بلاروسون باشکندی مینسک‌ده باغیمسیز دؤولتلر توپلولوغو خاریجی ایشلر باخانلاری توپلانتیسینا قاتیلدی.
توپلانتیدا قاراباغ ساواشیندان دانیشان بایراموو، آذربایجانین ۳۰ ایللیک ایشغالا سون قویاراق تورپاق بوتؤولویونو تامین ائتدیگینی بیلدیردی.
ارمنیستانین ایشغال دؤورون‌ده آذربایجانین تاریخی، دینی و مدنی عابده‌لرینی داغیتدیغینی دئیه‌ن بایراموو، پروبلئمین آرتیق بیتدیگینی، ایندی اساس آماجلارینین قورتاریلمیش تورپاقلارین آوادانلیغی و مجبوری کؤچکونلرین گئری دؤنمه‌سینی تامین ائتمک اولدوغونو بیلدیردی.
